
100   DR.30.11.2015 

 

 
 

bilangan peruntukan yang telah diguna pakai untuk setiap satu. Dalam kata lain harga 
setiap unit yang telah dibeli. 

Seterusnya dan yang terakhir Tuan Pengerusi, saya masuk kepada Butiran 08400 
– Perumahan Angkatan Tentera Malaysia. Saya mendapat maklumat bahawa terdapat 
banyak juga anggota tentera yang menduduki di luar kem dan bukan menetap di kem 
seperti juga yang telah dikatakan oleh Yang Berhormat Sekijang sebentar tadi. Mengapa 
setiap tahun kita memberikan peruntukan berjuta-juta ringgit dan jumlah yang kita 
belanjakan hampir RM1.2 bilion secara jumlah. Saya tidak faham mengapa masih lagi 
perkara ini tidak dapat diselesaikan. 

Tentera kita kerahkan tenaga mereka sebab kita perlukan tenaga mereka. Kita 
perlukan mereka untuk menjaga keamanan dan keselamatan negara tetapi apabila topik 
keselesaan dan kebajikan mereka kita abaikan. So, Tuan Pengerusi saya menuntut 
jawapan berapa ramai anggota yang sedang menyewa dan menetap di luar kem pada 
tahun ini, pada tahun 2015? Apakah perancangan kerajaan untuk memperbaiki keadaan 
ini? Ini kerana tahun lepas pun kita ada peruntukan, tahun ini pun kita ada peruntukan tetapi 
kebajikan dan keselesaan anggota tentera kita tidak dijaga. Itu sahaja Tuan Pengerusi. 
Sekian terima kasih. 

Tuan Pengerusi [Datuk Haji Ismail bin Haji Mohamed Said]: Terima kasih. 
Saya jemput Yang Berhormat Timbalan Menteri untuk menjawab. 

Dato' Wira Mohd. Johari bin Baharum: [Membetulkan pembesar suara] 

Tuan Pengerusi [Datuk Haji Ismail bin Haji Mohamed Said]: Susah juga 
masanya orang tinggi ya. 

 

7.27 mlm. 

Timbalan Menteri Pertahanan [Dato' Wira Mohd. Johari bin Baharum]: Terima 
kasih, Tuan Pengerusi. Terlebih dahulu saya mengambil kesempatan ini untuk 
mengucapkan ribuan terima kasih kepada Yang Berhormat-Yang Berhormat yang telah 
membahas dengan panjang lebar mengenai perkara-perkara yang telah dibangkitkan. Di 
sini saya akan menjawab secara yang sepatutnya saya jawab iaitu berhubung kait dengan 
soalan-soalan tertentu. 

Ada juga soalan-soalan yang kalau saya tidak jawab itu maknanya saya akan bagi 
secara bertulis kerana ada juga seperti yang dibangkitkan Yang Berhormat Batu Gajah itu 
mengenai dengan butiran-butiran yang spesifik mengenai angka, detail dan sebagainya. Ini 
perlu saya bagi secara bertulis. Begitu juga dengan setengah-setengah kadangkala 
mungkin saya tidak dapat memperincikan tetapi jawapan-jawapan berkenaan akan saya 
beri secara bertulis. 

Ada juga soalan-soalan yang telah disoalkan dan dijawab berkali-kali di dalam 
Dewan ini. Pertama sekali yang melibatkan kementerian-kementerian lain berhubung 
dengan MH370. Ianya bukan lagi di bawah Kementerian Pertahanan sahaja ia juga 
melibatkan agensi-agensi lain dan soalan-soalan ini pernah dijawab berkali-kali. Jadi saya 
akan memberi secara bertulis secara terperinci supaya tidak berlaku percanggahan. 

Antara jawapan saya dengan yang lepas-lepas kerana saya sekiranya ada 
maklumat-maklumat yang terkini berhubung kait dengan soalan yang telah dikemukakan itu 
maka saya akan bagi secara yang bertulis. Kalau tidak ada perubahan apa-apa maka saya 
tidak akan memberi apa-apa jawapan berhubung kait dengan perkara ini kerana benda ini 
telah di bincang. 

Begitu juga dengan berkenaan dengan soalan-soalan berkait dengan Laut China 
Selatan kerana iaa bukan sahaja melibatkan Kementerian Pertahanan ia juga melibatkan 
Kementerian Luar. Jadi saya hanya akan menjawab soalan-soalan yang ada kaitan dengan 
Kementerian Pertahanan sahaja. 

 



bilangan peruntukan yang telah diguna pakai untuk setiap satu. Dalam kata lain harga setiap unit yang telah dibeli. Seterusnya dan yang terakhir Tuan Pengerusi, saya masuk kepada Butiran 08400 - Perumahan Angkatan Tentera Malaysia. Saya mendapat maklumat bahawa terdapat banyak juga anggota tentera yang menduduki di luar kem dan bukan menetap di kem seperti juga yang telah dikatakan oleh Yang Berhormat Sekijang sebentar tadi. Mengapa setiap tahun kita memberikan peruntukan berjuta-juta ringgit dan jumlah yang kita belanjakan hampir RM1.2 bilion secara jumlah. Saya tidak faham mengapa masih lagi perkara ini tidak dapat diselesaikan. Tentera kita kerahkan tenaga mereka sebab kita perlukan tenaga mereka. Kita perlukan mereka untuk menjaga keamanan dan keselamatan negara tetapi apabila topik keselesaan dan kebajikan mereka kita abaikan. So, Tuan Pengerusi saya menuntut jawapan berapa ramai anggota yang sedang menyewa dan menetap di luar kem pada tahun ini, pada tahun 2015? Apakah perancangan kerajaan untuk memperbaiki keadaan ini? Ini kerana tahun lepas pun kita ada peruntukan, tahun ini pun kita ada peruntukan tetapi kebajikan dan keselesaan anggota tentera kita tidak dijaga. Itu sahaja Tuan Pengerusi. Sekian terima kasih. Tuan Pengerusi [Datuk Haji Ismail bin Haji Mohamed Said]: Terima kasih. Saya jemput Yang Berhormat Timbalan Menteri untuk menjawab. Dato' Wira Mohd. Johari bin Baharum: [Membetulkan pembesar suara] Tuan Pengerusi [Datuk Haji Ismail bin Haji Mohamed Said]: Susah juga masanya orang tinggi ya. 7.27 mlm. Timbalan Menteri Pertahanan [Dato' Wira Mohd. Johari bin Baharum]: Terima kasih, Tuan Pengerusi. Terlebih dahulu saya mengambil kesempatan ini untuk mengucapkan ribuan terima kasih kepada Yang Berhormat-Yang Berhormat yang telah membahas dengan panjang lebar mengenai perkara-perkara yang telah dibangkitkan. Di sini saya akan menjawab secara yang sepatutnya saya jawab iaitu berhubung kait dengan soalan-soalan tertentu. Ada juga soalan-soalan yang kalau saya tidak jawab itu maknanya saya akan bagi secara bertulis kerana ada juga seperti yang dibangkitkan Yang Berhormat Batu Gajah itu mengenai dengan butiran-butiran yang spesifik mengenai angka, detail dan sebagainya. Ini perlu saya bagi secara bertulis. Begitu juga dengan setengah-setengah kadangkala mungkin saya tidak dapat memperincikan tetapi jawapan-jawapan berkenaan akan saya beri secara bertulis. Ada juga soalan-soalan yang telah disoalkan dan dijawab berkali-kali di dalam Dewan ini. Pertama sekali yang melibatkan kementerian-kementerian lain berhubung dengan MH370. Ianya bukan lagi di bawah Kementerian Pertahanan sahaja ia juga melibatkan agensi-agensi lain dan soalan-soalan ini pernah dijawab berkali-kali. Jadi saya akan memberi secara bertulis secara terperinci supaya tidak berlaku percanggahan. Antara jawapan saya dengan yang lepas-lepas kerana saya sekiranya ada maklumat-maklumat yang terkini berhubung kait dengan soalan yang telah dikemukakan itu maka saya akan bagi secara yang bertulis. Kalau tidak ada perubahan apa-apa maka saya tidak akan memberi apa-apa jawapan berhubung kait dengan perkara ini kerana benda ini telah di bincang. Begitu juga dengan berkenaan dengan soalan-soalan berkait dengan Laut China Selatan kerana iaa bukan sahaja melibatkan Kementerian Pertahanan ia juga melibatkan Kementerian Luar. Jadi saya hanya akan menjawab soalan-soalan yang ada kaitan dengan Kementerian Pertahanan sahaja.